open-index/open-wikipedia-markdown huggingface dataset:
Darren Campbell

**Darren Campbell** (1973–) er en britisk tidligere  friidrettsutøver (sprinter).

Campbells fremste meritter er stafettgull med Storbritannia i OL 2004 i Athen og sølv på 200 meter under OL i Sydney 2000. Han har i tillegg tre EM-gull: 100 meter og 4&nbsp;x&nbsp;100&nbsp;m stafett i EM 1998 i Budapest og ytterligere et stafettgull i EM 2006 i Göteborg.

## Personlige rekorder
* 100 meter: 10,04, *[[Budapest]], [[Ungarn]] [[19. august]] [[1998]]*
* 200 meter: 20,13, *[[Sydney]], [[Australia]], [[27. september]] [[2000]]*
*Innendørs*
* 50 meter: 5,77, *[[Madrid]], [[Spania]], [[16. februar]] [[1999]]*
* 60 meter: 6,59, *[[Birmingham]], [[England]], [[21. februar]] [[2003]]*
* 200 meter: 20,83 *[[Birmingham]], [[England]], [[21. februar]] [[2003]]*

## Referanser


## Eksterne lenker
*
India under Sommer-OL 1932

**India under Sommer-OL 1932**. 19 sportsutøvere fra India deltok i Sommer-OL 1932 i Los Angeles. India kom på 19.-plass på den uoffisielle medaljestatistikken med en gullmedalje. 

## Medaljer

## Medaljevinnerne

## Eksterne lenker
* OL-resultater på Sports-reference.com
Kitinen

**Kitinen** er en elv i finsk Lappland, og en av sideelvene til Kemi älv. 
Den har sitt utspring i vannskillet mellom kommunene Kittilä og Sodankylä og renner sørover gjennom Sodankylä. Ved Pelkosenniemi renner Kitinen sammen med Kemi älv. Kitinen er 235 kilometer lang.

Langs Kitinen ligger det syv vannkraftverk. I øvre del av Kitinenvassdraget i Sodankylä kommune ligger den kunstige innsjøen Porttipahta. Vannstandsreguleringen medfører at arealet av innsjøen varierer mellom 34 og 214 km².

## Referanser
Uruguay under Sommer-OL 1932

**Uruguay under Sommer-OL 1932**. Én sportsutøvere fra Uruguay, en roer, deltok under Sommer-OL 1932 i Los Angeles. Uruguay kom på 26.-plass med en bronsemedalje. 

## Medaljer

## Medaljevinnerne
Spania under Sommer-OL 1932

**Spania under Sommer-OL 1932**. Seks sportsutøvere fra Spania deltok i to sporter, seiling og skyting, under Sommer-OL 1932 i Los Angeles. Spania kom på en delt 26.-plass med en bronsemedalje. 

## Medaljer

## Medaljevinnerne
Xing Huina

**Huina Xing** (kinesisk: 邢慧娜, født 25. februar 1984) er en kinesisk friidrettsutøver som konkurrerer i langdistanseløp.

Xings gjennombrudd kom i VM 2003 i Paris der hun ble nummer sju i finalen på 10&nbsp;000 meter. Tiden hennes, 30.31,55, var ny verdensrekord for juniorer. Hun deltok også på 5000 meter, men kvalifiserte seg ikke til finalen.

Xing deltok også under OL 2004 i Athen. Hun ble bare nummer 9 på 5000 meter, men svært uventet vant hun olympisk gull på 10&nbsp;000 meter foran storfavoritten Ejegayehu Dibaba fra Etiopia.

I VM 2005 i Helsingfors ble hun nummer fire på 10&nbsp;000 meter og nummer fem på 5000 meter.

## Referanser


## Eksterne lenker
*
Hans Skramstad

**Hans Skramstad** (døpt 26. desember 1797 på Toten; død 15. juni 1839 i Bergen) var en norsk komponist og pianist.

Skramstad pianodebuterte i Christiania 1819, deretter forlot han Norge og studerte antakelig i Paris. Fra 1822 til 1826 gav han konserter i en rekke norske byer og i  Stockholm og København. Senere reiste han i Tyskland, Frankrike og Sveits og opparbeidet seg snart et ry som klavervirtuos. Fra 1835 til sin død arbeidet han som klaverpedagog, hovedsakelig i Christiania.

Blant hans bevarte verk finnes det kun klaverstykker: variasjoner over *Stusle søndagskvelden* (opus 1), over *Gubben Noa* (opus 2), over en tirolerlied (opus 4) og over *Hvor saare lidet vil der til* (opus 6). Dessuten en vals og en firhendig marsj.

## Referanser


## Litteratur
* D. Grønvold: «Hans Skramstad» i *Hamar Stiftstidende* (1920).

## Eksterne lenker
*
Ontario internasjonale lufthavn

**LA/Ontario internasjonale lufthavn** (IATA: **ONT**, ICAO: **KONT**) er en internasjonal lufthavn i Ontario i San Bernardino County i California. I 2008 fløy 6,2 millioner passasjerer til eller fra lufthavnen. Lufthavnen eies av Los Angeles World Airports. I 2011 reiste 54% av passasjerene fra flyplassen med flyselskapet Southwest Airlines.

## Destinasjoner

## Referanser


## Eksterne lenker
* 
* AirNav: KONT flygplats
* KONT område flygkort 
* Satellittbilde over Ontario Intl. Airport
Monique Henderson

**Monique Henderson** (født 1983) er en amerikansk tidligere friidrettsutøver som konkurrerte på 400 meter.

Hendersons gjennombrudd kom da hun vant gull på 400 meter under junior-VM 2002. Hun var med i det amerikanske stafettlaget på 4&nbsp;x&nbsp;400&nbsp;meter stafett, som vant gull under OL 2004 i Athen. Året etter deltok hun i VM i Osaka der hun gikk videre til finalen, men endte nede på sjuendeplass på tiden 51,77.

Hun deltok også i OL 2008 i Beijing, der hun igjen var med på vinne gull på 4&nbsp;x&nbsp;400&nbsp;meter stafett.

## Personlig rekord
* 400 meter – 49,96 sekunder

## Referanser


## Eksterne lenker
*
Los Angeles Airport Police

**Los Angeles Airport Police** er en politiavdeling underlagt Los Angeles World Airports (LAWA) i USA. Avdelingen har mer enn 1&nbsp;100 polititjenestemenn, sikkerhetsvakter og sivilt ansatte, og samarbeider tett med Los Angeles Police Department.

Avdelingen har ansvar for sikkerheten ved de fire lufthavnene som eies og drives av LAWA: Los Angeles internasjonale lufthavn (LAX), LA/Ontario internasjonale lufthavn (ONT), LA/Palmdale regionale lufthavn (PMD) og Van Nuys lufthavn (VNY). Sikkerhetsarbeidet finansieres i vesentlig grad av føderale overføringer fra Transportation Security Administration.

## Eksterne lenker
*
Olesia Forsjeva

**Olesia Aleksandrovna Forsjeva** (russisk Олеся Александровна Форшева, født *Krasnomovets* 8. juli 1979) er en russisk friidrettsutøver (sprinter).

Forsjeva har deltatt på de russiske stafettlagene (4&nbsp;x&nbsp;400&nbsp;meter) som tok gull i VM 2005 og sølv i OL 2004.

## Personlige rekorder
* 200 meter – 23,09
* 400 meter – 50,19

## Referanser


## Eksterne lenker
*
6. etappe av Vuelta a España 2009

**6. etappe av Vuelta a España 2009** ble kjørt 4. september 2009 med både start og målgang i Xàtiva. Etappens mest fremtredende brudd gikk etter 8 kilometer. José Antonio López (Andalucía-Cajasur), Aitor Pérez Arrieta (Contentpolis-Ampo), Bingen Fernández (Cofidis) og Matthé Pronk (Vacansoleil) fikk etter hvert nesten 7 minutter på hovedfeltet, men forspranget ble aldri større enn at rytterne bak hadde kontroll på utbryterne. Hovedfeltet stresset ikke med å ta igjen forspranget og lot bruddet sykle først over alle de kategoriserte stignignene og de innlagte spurtene. José Antonio López sanket 18 poeng på etappen og tok dermed over ledelsen i klatrekonkurransen. Etter sterk kjøring fra Team Columbia og Quick Step ble alle utbryterne kjørt inn etter 160 km. De neste kilometrene ble preget av flere angrepsforsøk blant annet av regjerende verdensmester Alessandro Ballan og danske Matti Breschel, men med Liquigas i front kjørte hovedfeltet inn alle forsøkene. I spurten var Borut Božič sterkest og tok en flott etappeseier for prokontinentallaget Vacansoleil. 

## Klatre- og spurtpoeng

### 1. klatring (Alto de la Muela)
Etter 64,5 km

### 2. klatring (Alto de Millares)
Etter 85,5 km

### 3. klatring (Alto de Benigánim)
Etter 152,5 km

### 1. spurt (Millares)
Etter 78,7 km

### 2. spurt (Xàtiva)
Etter 143,7 km

### Målgang (Xàtiva)
Etter 176,8 km

## Manglende ryttere
* **25**  Manuel Ortega (ACA) brøt.
* **84**  Oscar Garcia-Casarrubios (MCO) brøt.
* **176**  Kim Kirchen (THR) startet ikke.

## Referanser


## Eksterne lenker
*  Etappeside  på lavuelta.com 
*  Etappeside  på lavuelta.com 
*  Etappeside  på lavuelta.com
Los Angeles World Airports

**Los Angeles World Airports** (**LAWA**) er den kommunale lufthavnetaten i Los Angeles i USA. Etaten eier og driver Los Angeles internasjonale lufthavn (LAX), LA/Ontario internasjonale lufthavn (ONT), LA/Palmdale regionale lufthavn (PMD) og Van Nuys lufthavn (VNY), samt busslinjen FlyAway Bus. Etaten har omkring 2&nbsp;500 ansatte og ledes av et styre på syv personer som utnevnes av borgermesteren etter godkjennelse av kommunestyret.

## Eksterne lenker
*
Santiago Amat

**Santiago Amat Cansino** (født 22. juni 1896, død 11. november 1982) var en spansk seiler som deltok i flere olympiske leker, 1924 i Paris, 1928 i Amsterdam og 1932 i Los Angeles.

Amat vant en olympisk bronsemedalje i seiling under OL 1932 i Los Angeles. Han kom på tredjeplass i enmanns olympiajolle. Seilingene ble gjennomført i Port of Los Angeles mellom 5. og 12. august 1932.

## OL-medaljer
* 1932  Los Angeles &ndash;  Bronse i seiling, enmanns olympiajolle

## Referanser


## Eksterne lenker
*
Charlo Halvorsen

**Charlo Jørgen Halvorsen** (født 1959) er en norsk programleder, avdelingsleder og prosjektleder innen kringkasting som har arbeidet i NRK siden 1985. Fra 2011 til våren 2026 er han underholdningsredaktør hos NRK.

Halvorsen studerte kriminologi og statsvitenskap (1981–1983) ved Universitetet i Oslo, men fullførte ikke til noen grad.

Han startet karrieren som reporter ved Radio Nova. I 1985 begynte han som programleder i NRK *[[Nattradioen]]*. I perioden 1988–1992 lagde han radioprogrammet *[[Revolvermagasinet]]* sammen med Otto Jespersen og Stig Holmer. I 1992 lagde han det humoristiske tv-programmet *[[The Show]]* sammen med Jespersen og Holmer. Siden fikk han administrative oppgaver og jobbet lenge som prosjektleder i NRKs underholdningsavdeling, hvor han hadde lederansvar i forbindelse med utviklingen av programmer som *[[Lille Lørdag|Lille lørdag]]*, *[[Borettslaget]]* og *[[Skavlan]]*. I 2011 begynte han i stillingen som underholdningsredaktør. Flere medieeksperter omtalte stillingen som den mektigste i Norges underholdningsindustri.

Halvorsen har siden 1984 vært gift med politiker Kristin Halvorsen.

## Referanser


## Eksterne lenker
*
Sondre Olden

**Sondre Olden** (født 1992) er en norsk ishockeyspiller som spiller for **HC La Chaux-de-Fonds** i Sveits.

## Klubbkarriere
### Tidlig karriere
Olden har spilt hockey i Manglerud Star siden 5-årsalderen. Her har han utviklet seg og gått gradene i systemet. Olden vant i 2008/2009 poengligaen i U-19 selv om han bare var 17 år gammel. Han debuterte på A-laget til Manglerud Star mot Grüner 30. august 2008. Han var elev ved Wang videregående skole før han startet på skole i Örnsköldsvik sommeren 2009, og spilte deretter juniorhockey i Sverige for MoDo Hockey. Den 2. september 2009 debuterte han for A-laget mot Timrå IK i SCA-cupen, men det var først året etter at han fikk prøve seg på A-landslaget i den egentlige Elitserien-sesongen.

Under den årlige NHL-draften ble han i 2010 valgt av Toronto Maple Leafs (3. runde, 79. totalt). Sommeren 2011 ble han draftet av Dynamo Minsk i KHL (5. runde, 118. totalt). Senere samme år ble han valgt av juniorlaget Erie Otters i OHL under den årlige import-draften for paraplyorganisasjonen for den canadiske juniorligaen CHL. I 2011/12-sesongen spilte han juniorhockey for Erie Otters, og noterte seg for 32 målpoeng (11 mål og 21 assists) på 48 kamper.

### Retur til Norge
I GET-ligaen 2012/2013 ble han nominert til "Rookie of the year". Prisen gikk til Michael Haga.

2013/14-sesongen har vært målrik så langt, hvor han (pr. 16. januar 2014) topper poengligaen i GET-ligaen med 22 mål og 26 assists (48 poeng) på 33 kamper. Etter å ha imponert landslagsledelsen ble han i november 2013 tatt ut på A-landslaget for første gang for å spille to privatlandskamper mot Danmark. Som svar på uttaket noterte han seg for sju målpoeng (2 mål og fem assists) da Vålerenga beseiret Tønsberg Vikings 10−2. I desember 2013 fikk han kontrakttilbud av Brynäs IF i Svenska hockeyligan (SHL).

Olden spilte fra 2017 til 2020 i den mellomeuropeiske ligaen Erste Bank Eishockey Liga for KHL Medveščak Zagreb og Vienna Capitals.

## Landlagskarriere
Olden har deltatt i flere VM-turneringer for aldersbestemte landslag, og var både på U18- og U20-landslagene som rykket opp ved U18- og U20-VM 2010. Grunnet godt spill i GET-ligaen og skader på Ken André Olimb og Patrick Thoresen fikk Olden debutere for A-landslaget to privatlandskamper mot Danmark 8.-9. november. Han spilte senere to ytterligere landskamper mot Sveits og Slovakia og noterte seg for én assist ved Arosa Challenge 2013 20.-21. desember. (alle fire kamper teller dog ikke som offisielle landskamper).

Den 7. januar 2014 ble Olden tatt ut til den norske landslagstroppen som skal spille i vinter-OL 2014. Forutsatt han ikke pådrar seg en skade så vil han offisielt debutere for landslaget i denne turneringen.

## Karrierestatistikk
### Klubbkarriere

### Landslagskarriere

## Referanser


## Eksterne lenker
* 
* Norskfødte spillere draftet av NHL-lag
Benetton

**Benetton** kan vise til:

*Benetton Group &ndash; en italiensk klesprodusent
*Benetton-familien &ndash; en italiensk familie, eiere av Benetton Group
*Benetton Formula &ndash; et tidligere Formel 1-team, eid av Benetton-familien
Joanna Hayes

**Joanna Hayes** (født 23. desember 1976) er en amerikansk friidrettsutøver (hekkeløper).

Hayes konkurrerer i både kort- og langhekk, en temmelig uvanlig kombinasjon. På 400 meter hekk er hennes beste resultat en semifinaleplass i VM i Paris 2003. Året deretter begynte hun å konkurrere i 100 meter hekk i mesterskap, og vant gull under OL i Athen med ny personlig rekord, 12,37.

Under VM i Helsingfors 2005 var Hayes storfavoritt, men ble diskvalifisert etter å ha løpt rett inn i den siste hekken.

## Referanser


## Eksterne lenker
*
Jacques Lebrun

**Jacques Lebrun** (født 20. september 1910, død 1996)  var en fransk seiler som deltok i de olympiske leker 1932 i Los Angeles.

Lebrun ble olympisk mester i seiling under OL 1932 i Los Angeles. Han vant klassen enmanns olympiajolle. Seilingene ble gjennomført i Port of Los Angeles mellom 5. og 12. august 1932.

## OL-medaljer
* 1932  Los Angeles &ndash;  **Gull** i seiling, olympiajolle  Frankrike

## Referanser


## Eksterne lenker
*
Daniel Sundén-Cullberg

**Daniel Hjalmar Sundén-Cullberg** (født 6. april 1907, død 27. januar 1982) var en svensk seiler som deltok i de olympiske leker 1932 i Los Angeles.

Sundén-Cullberg vant en olympisk bronsemedalje i seiling under OL 1932 i Los Angeles. Han var sammen med Gunnar Asther på den svenske båten «Swedisk Star» som kom på tredjeplass i starbåt-klassen bak amerikanske «Jupiter» og «Joy» fra Storbritannia. Seilingene ble gjennomført i Port of Los Angeles mellom 5. og 12. august 1932.

## OL-medaljer
* 1932  Los Angeles &ndash;  Bronse i seiling, starbåt-klassen  Sverige

## Referanser


## Eksterne lenker
*
Kelly Sotherton

**Kelly Jade Sotherton** (født 13. november 1976 i Newport på Isle of Wight), er en britisk friidrettsutøver som konkurrerer i mangekamp og lengdehopp.

Sothertons gjennombrudd kom da hun tok bronse i sjukamp under OL 2004. I 2005 ble det sølvmedalje i innendørs-EM i femkamp etter Carolina Klüft, og samme år ble hun nummer fem i sjukamp i VM i Helsingfors. I samme mesterskap kom hun også til finalen i lengde, der hun ble nummer åtte.

I 2006 vant hun gull i sjukamp i Samveldelekene. Hun deltok også i EM i Göteborg der hun ble nummer sju i sjukampen. I 2007 tok hun sølv i innendørs-EM i femkamp etter Klüft. I tillegg ble det bronse ved utendørs-VM i Osaka.

I 2008 deltok hun først i innendørs-VM der hun ble nummer to i femkamp etter Tia Hellebaut. Utendørs deltok hun i OL i Beijing der hun tok bronsemedaljen.

## Personlige rekorder
* Lengdehopp – 6,79 meter
* Femkamp – 4 927 poeng
* Sjukamp – 6 547 poeng

## Referanser


## Eksterne lenker
*
Norge under Sommer-OL 1932

**Norge under Sommer-OL 1932**. Fem sportsutøvere fra Norge deltok i tre sporter under Sommer-OL 1932 i Los Angeles. Norge vant ikke noen medaljer. Spydkasteren Olav Sunde var flaggbærer under åpningsseremomnien.

## Medaljer

## Bryting

### Gresk-romersk stil

## Friidrett

## Svømming

## Eksterne lenker
*  Norway at the 1932 Los Angeles Summer Games  på sports-reference.com/Olympics
Mitt lille land

__NOTOC__

**«Mitt lille land»** er en sang av Ole Paus fra promo-albumet med samme navn (1994). Sangen har blitt beskrevet som en lyrisk beskrivelse av Norge. Den oppnådde stor og plutselig popularitet etter terrorangrepene i Norge i 2011, noe som førte til at den ble omtalt som «den nye nasjonalhymnen» og som «et symbol på samholdet i Norge». Maria Mena spilte ifølge NRK en avgjørende rolle i å popularisere «Mitt lille land» som «en ny nasjonalsang». Uttrykket «mitt lille land» (eller «vårt lille land») har også gått inn i språket som et kallenavn på Norge. Sangen har gitt navn til to musikkalbum, en konsert, en bok og en TV-serie.

## Bakgrunn
Sangen ble opprinnelig skrevet som et innlegg i debatten om norsk medlemskap i EU i 1994 på oppdrag fra organisasjonen Fra Nei til Ja og betalt av NHO. Mange har i ettertid beskrevet sangen som ironisk, men Ole Paus benektet i september 2011 at sangen opprinnelig var ment ironisk. Professor i musikkvitenskap Even Ruud har uttalt

Sangen ble utgitt på albumet *[[Mitt lille land (album)|Mitt lille land]]*. Sistesporet var en rap med Ole Paus og daværende handelsminister Grete Knudsen, en av de ledende forkjemperne for norsk EU-medlemskap, kalt «Sjølråderetten fallera!». Under lanseringen av platen uttalte Paus at

## Innhold
Lars Henning Voll Mathiassen skrev i 2011:

## Cover-versjoner
Sangen har blitt brukt som melodi på TV 2 Nyhetenes profilerende filmer siden begynnelsen av 1990-tallet, med cover-versjoner av blant andre Sondre Bratland, Christine Guldbrandsen, Maria Solheim, Thomas Dybdahl, Mari Boine (på samisk), Anne Grete Preus, Haddy Njie, Kurt Nilsen, D.D.E., Sølvguttene, Tone Damli Aaberge og Maria Mena.

Sondre Bratlands versjon på nynorsk har tittelen *«Mitt vesle land»*.  Tone Damli Aaberges versjon på dialekt (sognemål) har tittelen *«Mitt vetle land»*.

## Terrorangrepet 2011
Etter terrorangrepene i Norge i 2011 ble sangen svært populær. Maria Mena la ut sin coverversjon av sangen på Facebook, som hun i samarbeid med TV 2 laget «til minne og trøst», mens Ole Paus' originalversjon klatret nesten til toppen av iTunes' nedlastingsliste. Maria Solheim sang den under rosemarkeringen på Rådhusplassen i Oslo 25. juli 2011. NRKs minnekonsert *[[Mitt lille land (konsert)|Mitt lille land]]* 30. juli 2011 ble åpnet med at Maria Mena fremførte «Mitt lille land». Ved minnemarkeringen i Oslo 21. august 2011 ble arrangementet åpnet med at Susanne Sundfør fremførte «Mitt lille land». På minnealbumet *[[Mitt lille land (album fra 2011)|Mitt lille land]]* ble sangen fremført i to versjoner, av Maria Mena og Ole Paus. NRK åpnet i 2012 sin 17. mai-sending med «Mitt lille land». Minnemarkeringen i Oslo 22. juli 2012 ble åpnet med at Tine Thing Helseth fremførte «Mitt lille land» på trompet på Rådhustaket.

## Referanser


## Eksterne lenker
* TV2s coverversjoner av «Mitt lille land» på YouTube
Gul jordmaur

**Gul engmaur** eller **gul jordmaur** (*Lasius flavus* (Fabricius, 1781)), er en liten gul maur i slekten *[[Lasius]]*. Den er ganske vanlig, selv om de fleste knapt har sett den, fordi den lever et skjult liv i jorden.  
 
## Utbredelse
Gul engmaur er vanlig i store deler av Norge. Den er utbredt i Europa, Nord-Amerika og Asia.
 
## Utseende
Gul engmaur er lyst gulorange, mellom 2 og 9&nbsp;mm lang. Den virker noe mer tettbygd og ikke så langstrakt som de andre artene i slekten *Lasius*.
 
## Levevis
Reiret eller bolet til gul engmaur er oftest anlagt på enger, i jorden, vanligst i en gresstue. Det dannes ofte løse tuer av jord over boletet, slik at gresstuen med reieret er lett synlig. 
 
Gul engmaur lever et skjult liv i reiret. De forer opp bladlus og skjoldlus på planterøtter og ernærer seg av lusenes avføring (honningdugg).
 
## Referanser




## Litteratur
* Douwes, P.; Abenius, J.; Cederberg, B. & Wahlstedt, U. 2012. *Steklar: Myror och getingar. Hymenoptera: Formicidae–Vespidae* Nationalnyckeln till Sveriges flora och fauna 133 sider. ISBN 978-91-88506-78-8
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 160. ISBN 82-02-13551-6
## Eksterne lenker
*
Tony Barton

**Tony Barton** (født 17. oktober 1969 i Washington D.C.) er en amerikansk tidligere friidrettsutøver som konkurrerte i høydehopp.

Barton deltok i VM 1993 og kvalifiserte seg til finalen, der han endte på åttendeplass med et hopp på 2,31. Han deltok også i innendørs-VM 1995, der han tok bronse med et hopp på 2,32. Han var også i finalen i VM 1995 og ble nummer sju etter et hopp på 2,29.

## Referanser


## Eksterne lenker
*
Filippinene under Sommer-OL 1932

**Filippinene under Sommer-OL 1932**. Åtte sportsutøvere fra Filippinene deltok i tre sporter, friidrett, boksing og svømming, under Sommer-OL 1932 i Los Angeles. Filippinene kom på en 25.-plass med tre bronsemedaljer. 

## Medaljer

## Medaljevinnerne

## Kilder
* Filippinene under Sommer-OL 1932: Resultater og profilside  på sports-reference.com
Gransnutebillegraver

**Gransnutebillegraver** *(Cerceris arenaria)* er en av gravevepsene, en solitær veps som i larvestadiene lever som parasitter på snutebiller. Den tilhører gruppen Crabronidae (Crabronidene) sm tidligere var slått sammen med graveveps-familien Sphecidae, men man regner ikke i dag med at det er svært nært slektskap mellom disse.
 
## Utbredelse
Gransnutebillegraver finnes sør i Norge.
 
## Utseende
Gransnutebillegraver er mellom 10 og 16&nbsp;mm lang og er en svart veps med gule smale bånd på bakkroppen og brystpartiet (pronotum). Hodet er mørkt (svart). Den har svarte antenner. Beina er rødlige.
 
## Levevis
Gransnutebillegraver har larver som lever i små huler moren har gravd ut i sandjord. De lever som parasitoider, larvene utvikler seg på snutebiller, som moren har fanget og lammet med et stikk. Hver larve trenger et titalls snutebillelarver. De voksne (imago) finnes i mai til september. Noen ganger hender det at det kan være små kolonier på samme lokalitet.

## Referanser

 
## Litteratur
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 154. ISBN 82-02-13551-6

## Eksterne lenker
*
Mellinus arvensis

***Mellinus arvensis*** (Linnaeus, 1758)) (*gulflekket bakkegraver*) er en av gravevepsene, en solitær veps som i larvestadiene lever som parasitter på fluer. Den tilhører gruppen Crabronidene, de ble tidligere slått sammen med graveveps-familien Sphecidae, men man regner ikke i dag med at det er svært nært slektskap mellom disse.
 
## Utbredelse
*Mellinus arvensis* finnes sør i Norge.
 
## Utseende
*Mellinus arvensis* er mellom 12 og 15&nbsp;mm lang og er en svart veps med gule flekker eller bånd, særlig på bakkroppen og brystpartiet (pronotum). Hodet er mørkt (svart) med gult ansikt. Den har svarte antenner. 
 
## Levevis
*Mellinus arvensis* har larver som lever i små huler moren har gravd ut i sandjord. De lever som parasitoider, larvene utvikler seg på insekter, særlig på fluer, som moren har fanget og lammet med et stikk. Det er hevdet at hver larve trenger om lag seks fluer. De voksne (imago) finnes i juli til september. De er som voksne rovdyr og lever av andre mindre dyr, som den fanger i luften. 
 
## Litteratur
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 154. ISBN 82-02-13551-6
## Eksterne lenker
*
Sølvflekket graveveps

**Sølvflekket graveveps** (*Ammophila sabulosa* (Linnaeus, 1758)) er en av gravevepsene, en solitær veps som i larvestadiene lever som parasitter på larver av sommerfugler. Den tilhører gruppen gravevepser (Sphecidae).
 
## Utbredelse
Sølvflekket graveveps finnes sør i Norge og er vanlig sørover i Europa.
 
## Utseende
Sølvflekket graveveps er mellom 12 og 30&nbsp;mm lang og er en svart veps. Hodet og brystpartiet (pronotum) har fine sølv fargede hår. Bakkroppen har to farger, svart med et bredt brunrødt parti på andre og tredje bakroppsledd. Hodet er mørkt (svart) med svarte antenner. Beina er lange og slanke, mørke på farge.

## Levevis
Sølvflekket graveveps har larver som lever i små huler moren har gravd ut i sandjord. De lever som parasitoider, larvene utvikler seg på insektlarver som moren har fanget og lammet med et stikk. Særlig av sommerfugler. Vepselarven spiser de mindre vitale delene først, slik at sommerfugllarven lever så lenge som mulig. Moren lager en ny hule til hver larve og legger bare ett egg på hver larve. Huleåpningen skjules med en stein.
 
De voksne (imago) finnes i april til september og lever av nektar fra blomster.

## Litteratur
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 154. ISBN 82-02-13551-6
## Eksterne lenker
*
Sandbier

**Sandbier** (*Andrena*) er den største av slektene i familien jordbier (Andrenidae), de lever solitært og hunnene lager sine bol i jorden.

## Utbredelse
*Andrena* finnes i nesten hele verden, utenom Oseania og Sør-Amerika, men med flest arter i tempererte og tørre områder på den nordlige halvkule. Nærmere 40 arter i Norge, særlig lengst sør.

## Utseende
Sandbiene er mellom 10 og 14&nbsp;mm lange. Hodet er generelt ganske bredt. De fleste artene er tett håret over hele kroppen. Bakbeina hos hunnene har lange hår som fungerer som en pollenkurv. Hunnene er karakteristiske med en stripe av hår langs innerkanten av hvert fasettøye.
 
## Levevis
*Andrena* finnes vanligvis på varme solrike steder, de voksne sees ofte på blomster i mars til juni. De lever solitært (ikke i samfunn) og lager larvekammer (bol) i jorden. Veggene glattes med spytt. I hvert bol kan det være flere sideganger med larvekammer. Larvene lever av pollen. Bolåpningen tettes eller skjules med småstein. Etter puppestadiet og overvintringen bryer de voksne biene seg ut fra bolet. Mange av artene er spesialisert til å samle pollen fra én planteslekt eller -familie. Det er spesielt mange arter som har en flyvetid på våren og som er synkronisert med seljeblomstringa.
 
## Litteratur
* Gusenleitner, F. & M. Schwarz. 2002. *Weltweite Checkliste der Bienengattung Andrena.* Entomofauna, Supplement 12:1-1280.
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 156. ISBN 82-02-13551-6
## Eksterne lenker
*
Cinema Neuf

**Cinema Neuf**, grunnlagt 1989 som Blindern filmklubb, er en filmklubb ved Det Norske Studentersamfund. Klubben holder til i Lillesalen ved Chateau Neuf på Majorstuen. tidligere brukte klubben auditorier på Blindern. Foreningen viser flere filmer i uken i en sal som har plass til 120 publikummere, og arrangerer 16mm-festivalen en gang i året.
## Referanser


## Eksterne lenker
* 
* Cinemaneuf.no
Aclerdidae

* *[[Aclerda]]*
* *[[Kwazuluaclerda]]*
* *[[Lecanaclerda]]*
* *[[Nipponaclerda]]*
* *[[Rhodesaclerda]]*

**Aclerdidae** er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. 

## Utseende
Hunnene er ovale, flate skjoldlus. Vanligvis mangler beina helt eller er redusert til noen sklerotiserte plater hos voksne hunner, men det finnes arter med fullt utviklede bein. Antennene er oftest også sterkt redusert, 1-leddete. På farge er de vanligvis rødbrune eller rosa. Bakkroppsspissen er kraftig sklerotisert og mørkbrun. De har vanligvis litt hvit voks på hodet og på underisden, enkelte produserer store mengder voks. Langs sidene av kroppen har de koniske børster.

## Levevis
De fleste lever på gress (Poaceae), men det er også kjent arter som lever på plantefamiliene Combretaceae, Bromeliaceae og Loranthaceae. Man finner gjerne de voksne lusene inne i bladslirene eller mellom strå og blader ved roten av gresset. Trolig har de én generasjon per år, og utvikler seg gjennom fire nymfestadier hos hunnene, fem hos hannene.

## Økonomisk betydning
Denne forholdsvis lite kjente familien ser ut til å ha liten økonomisk betydning.

## Utbredelse
Familien forekommer i alle økosoner, med flest arter i Nearktis. Flere av slektene finnes bare i det sørlige Afrika.

## Systematisk inndeling / europeiske arter

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Aclerdidae
***** slekten *[[Aclerda]]* Signoret, 1874 – 49 arter. I Europa:
****** *[[Aclerda signoreti]]* (Lindinger, 1912)
****** *[[Aclerda subterranea]]* Signoret, 1874
****** *[[Aclerda tokionis]]* (Cockerell, 1896)
***** slekten *[[Kwazuluaclerda]]* – én art
***** slekten *[[Lecanaclerda]]* – én art
***** slekten *[[Nipponaclerda]]* – 4 arter
***** slekten *[[Rhodesaclerda]]* – 3 arter

## Kilder
* Aclerdidae på ScaleWeb
* Liste over alle beskrevne arter
* Fauna Europaea, utbredelsesdatabase over europeiske dyr 
## Eksterne lenker
*
Emo (selskap)

**Emo**, tidligere **Emil Moestue**, er en norsk distributør av forbruksvarer, til bedrifter, organisasjoner og privatpersoner . Alt salg skjer til bok -og papirkjeder, kontorforhandlere, dagligvarekjeder, facilityforhandlere, IT-leverandører, HOREKA-forhandlere, netthandlere og andre som videreselger Emos produkter til sluttkunder i hele Norge. Emo lagerfører ca.  ulike produkter innenfor gruppene kontorrekvisita, IT-supplies, skrivere -og tilbehør, mykpapir, emballasje, renhold, kontorpapir og andre forbruksvarer. Emo er i dag betegnelsen på forhandlersalgsvirksomheten i Staples Norway AS, og er en direkte fortsettelse av selskapet Emo AS, som igjen var en direkte fortsettelse av Emil Moestue AS -et selskap som ble etablert i 1883. 

## Forretningsidé
Emos forretningsidé lyder slik: Emo skal gjennom effektiv distribusjon av produkter fra ledende produsenter av merkevarer tilby en rasjonell og lønnsom verdikjede for forhandlere. Emo skal styrke samarbeidspartneres konkurransekraft gjennom tilleggstjenester som bedrer lønnsomhet og vekst.

## Historie

Emo AS har vært aktiv på det norske marked i over 130 år og har vokst til å bli den ledende distributøren i markedet for og kontor- og datarekvisita. Virksomheten ble etablert under navnet Emil Moestue i 1883, og i 1977 gikk selskapet fra å være familieeid til å bli en del av Borregaard (Orkla) og fikk navnet Emo. 

I 1994 ble Emo kjøpt av Røkke-selskapet RGI, som solgte det videre til finske Tamore i 1999. Tamore solgte Emo til Andvord i 2002. I 2005 ble Andvord fusjonert med Tybring-Gjedde, og i 2006 ble Andvord Tybring-Gjedde kjøpt av det nederlandske selskapet Buhrmann, som i 2007 byttet navn til Corporate Express. Corporate Express ble kjøpt av Staples som er verdens største aktør innen kontor- og datarekvisita. I dag er Emo en del av selskapet Staples Norway AS, har kontorer på Lørenskog og leverer varer fra sitt distribusjonssenter på Lahaugmoen på Skjetten rett utenfor Oslo.
## Referanser


## Eksterne lenker
*Emos nettsider
Senior Bowl

**Senior Bowl** er en bridge-turnering for lag (team) som avholdes på samme sted som, og parallelt med Bermuda Bowl og Venice Cup. Begivenheten startet i 2001, og fra 2002 fikk mesterskapet betegnelsen verdensmesterskapet i bridge for veteraner. Før 2005 måtte deltagerne være minst 55 år for å delta. I 2005 bestemte World Bridge Federation (WBF) at minimumsalderen skulle økes med et år per år frem til 2010, da minimumsalderen vil bli 60 år. 

## Resultater

## Referanser


## Eksterne lenker
* Official WBF site
Gautrain

**Gautrain** er et 80 kilometer langt lokaltognett i Gauteng-provinsen i Sør-Afrika, med to linjer: Johannesburg-Pretoria og Sandton-OR Tambo internasjonale lufthavn. Togbytte mellom de to linjene er mulig på Sandton og Marlboro. Banen har ført til mye hurtigere forbindelser mellom Johannesburg og Pretoria (35 minutter) i stedet for 1 time 40 min som med Johannesburgs andre lokaltognett, MetroRail.

## Eksterne lenker
*
Betaflak

Et **β-flak** er en sekundærstruktur i proteiner som består av flere
*β-tråder*. En β-tråd er en del av en proteinkjede hvor ryggraden er
nesten helt utstrekt, og flaket dannes når flere β-tråder danner
hydrogenbindinger. Dersom trådene går i samme retning, kalles
de parallelle, og hvis trådene går i motsatt retning kalles de antiparallelle.
Et β-flak kan inneholde begge typer eller bare ha en type kobling mellom
trådene.

β-flaket er en noe mindre vanlig sekundærstruktur enn
α-heliksen. Bildet til høyre viser et eksempel på en
*[[betatønne|β-tønne]]*, hvor β-flaket danner en sirkulær, stabil 
struktur som utgjør hoveddelen av proteinet. Dette proteinet hjelper til med å transportere vitamin A i kroppen. Den vanligste formen av β-flak er ikke sirkulær, selv om flaket er fleksibelt og kan bøye seg i ulike
retninger. Antall tråder i ett flak og hvor mange flak som finnes i proteinet
varierer mye mellom ulike proteiner. Proteinene i edderkoppsilke består stort sett av β-strukturer. 

## Strukturelle egenskaper

Som for α-heliksen er hovedkreftene som holder β-flaket sammen 
hydrogenbindinger mellom aminogruppene og karboksylgruppene på ryggraden av
proteinkjeden. En enkel β-tråd er ikke stabil siden det ikke finnes 
hydrogenbindinger eller andre krefter som stabiliserer den utstrekte tråden. 
Først når to eller flere tråder samles og danner et hydrogenbindingsnettverk 
blir strukturen stabil. Alle bindingene dannes mellom tråder som ligger ved 
siden av hverandre. Tråder som ligger i midten av flaket danner 
hydrogenbindinger med begge sine nabo-tråder.

I antiparallelle β-flak går de ulike β-trådene i motsatt retning. 
Hydrogenbindingene som dannes mellom trådene står omtrent vinkerett på trådens 
retning. Dette gir både stabilitet og fleksibilitet i 
flaket. Når β-trådene er parallelle er hydrogenbindingene antagelig noe
svakere, siden vinkelen på hydrogenbindingen ikke er like optimal som mellom
antiparallelle tråder. Alle hydrogenbindingene går i samme retning. 

Sidekjedene fra aminosyrene vil enten stikke opp fra eller ned fra planet som
dannes av flaket. Annenhver sidekjede stikker opp, og den andre er rettet
nedover. Sidekjedene langs samme tråd har derfor lite eller ingen interaksjoner
med hverandre, siden avstanden mellom dem er stor. Sidekjeder i ulike tråder kan
lettere ha interaksjoner, siden de ligger ganske nær hverandre. Tyrosin, fenylalanin, tryptofan, treonin, valin og isoleucin finnes ofte i midten av et β-flak, mens prolin gjerne finnes i trådene på i enden av flaket.

β-flak varierer langt mer i form enn α-heliksen. Både antall tråder og retningen på trådene varierer, men i tillegg kan hele flaket vri seg i ulik grad. I noen proteiner, som eksempelet overfor, er flaket vridd slik at det blir en tønne, mens i andre proteiner kan det være nesten flatt. Flere β-flak kan også finnes i samme protein, for eksempel ved at to flak ligger oppå hverandre. 

## Se også
* α-heliks

## Referanser
Sør-Afrikas president

**Sør-Afrikas president** er stats- og regjeringssjef ifølge Sør-Afrikas konstitusjon. Fra 1961 til 1994 ble statssjefen kalt *statspresident*.

Presidenten velges av medlemmer av nasjonalforsamlingen, underhuset i parlamentet, og er vanligvis lederen i det største partiet, som har vært African National Congress (ANC) siden valget 27. april 1994. Den første presidenten som ble valgt i henhold til den nye konstitusjonen var Nelson Mandela, som ble etterfulgt av Thabo Mbeki i 1999. Mbeki ble etterfulgt av Kgalema Motlanthe i september 2008 og var president frem til mai 2009, da Jacob Zuma overtok. I §5, seksjon 88, i konstitusjonen begrenses en presidents maksimale funksjonstid til to perioder. Presidenten blir valgt etter hvert parlamentariske valg, noe som gir enhver president en periode på mellom fem og ti år.

## Liste over Sør-Afrikas presidenter (1961–nåtid)

* 
*

## Referanser


## Eksterne lenker
*
Bullion

**Bullion** er en mynt som har verdi tilsvarende metallverdien. Eksempler på bullioner er sørafrikanske krugerrand, kanadiske maple leaf og kookaburra (australsk mynt oppkalt etter fuglen av samme navn). Myntene er vanligvis i edle metaller som gull, sølv eller platina.

Myntene selges vanligvis til metallverdien + 2 til 5%. Mange investerer i bullioner som en investering i metallene de er laget av, verdien av dem svinger med metallprisene. Som mynter er de fritatt for MVA i de fleste land. Noe barrer ikke alltid er. Det finnes også eksempler på at bullioner er samlerobjekter. Enkelte mynthandlere selger bullioner til samlere for opptil 3 ganger metallverdien, mens det er mulig å kjøpe dem for nær metallverdien hos metallhandlere.

## Se også
* Billon, en blanding av edelmetaller, vanligvis sølv, mer sjelden gull, og et grunnmetall, som koppar. Blandingen ble benyttet fra antikken og fram til middelalderen for mynter, medaljonger og lignende.

## Eksterne lenker
* 
*
3 Watch It Go

***3 Watch It Go*** er den tredje videoen fra heavy metal-bandet Pantera. Den ble gitt ut på VHS gjennom Elektra Records i 1999. I videoen ser man forskjellige filmklipp, samt musikkvideoer for «Planet Caravan», «I'm Broken», «5 Minutes Alone» fra *[[Far Beyond Driven]]* (1994), og for «Drag the Waters» fra *[[The Great Southern Trendkill]]* (1996).

## Sporliste
#«Planet Caravan»
#«I'm Broken»
#«5 Minutes Alone»
#«Drag the Waters»

## Personell
*Phil Anselmo – vokalist
*Dimebag Darrell – gitar, regissør, film
*Rex Brown – bass
*Vinnie Paul – trommer
*Daryl Arnberger – regissør, film
*David Lockard – assisterende regissør
*Alyson Careaga – produsent
*Erinn Williams – produsent
*Brian Hicks – redigering
*Ronny Gordon – redigering
*Arnold Branch – online redigering
*Rob Toscano – assisterende online redigering
*Daniel Ricci – audiomiksing, lyddesign
*Chris Floberg – lydingeniør
*Aaron Barnes – film
*Jeff Judd – film

## Kilder
Sebastian Bach

**Sebastian Philip Bierk** (født 1968), kjent under artistnavnet Sebastian Bach, er en kanadisk heavy metal-vokalist.

## Bakgrunn og privatliv
Han vokste opp i Peterborough i Ontario og gikk på Lakefield College School. Han er av norsk, fransk/kanadisk og indiansk avstamming. Han bor i New Jersey sammen med kona Maria Bierk og sine tre barn, to sønner og en datter. Sønnen Paris har spilt trommer i bandet Severed Hand, og spiller i The Infinite Staircase.

## Musikkarriere
Som 13-åring ble han med i bandet Kid Wikkid. I perioden 1986-1988 var han med som vokalist i bandet Madam X. Bach ble invitert som medlem i heavy metal-bandet Skid Row i 1987 som 18-åring, etter at gitarist Dave Sabo hadde hørt han synge i et bryllup. Han ble senere sparket i 1996. Samme år startet han bandet The Last Hard Men, som ga ut ett musikkalbum, kun i 1000 eksemplarer. Han startet så sitt eget soloprosjekt under navnet «Sebastian Bach». I 2000 begynte han på Broadway, og var med i «Jekyll & Hyde». I 2002 ble han programleder for programmet *Forever Wild* på VH1. Samme år fikk han hovedrollen i rockeoperaen  Jesus Christ Superstar. Han ble sparket året etter grunnet sin oppførsel.

Han skal fra 2026 turnere med Twisted Sister under deres 50-års jubileumsturné, som erstatter for Dee Snider grunnet Sniders helsetilstand.

## TV
Fra 2004 til 2007 hadde han en rolle i TV-serien *[[Gilmore Girls]]*, som «Gil», gitarist i bandet Hep Alien. I 2006 var han med i realityserien *SuperGroup* på VH1, sammen med Ted Nugent, Evan Seinfeld, Jason Bonham og Scott Ian, hvor de startet bandet Damnocracy. I løpet av serien får en se at Bach slet med store alkohol- og samarbeidsproblemer med de andre deltakerne.

Han har også blitt sett i flere episoder i den kanadiske serien Trailer park boys.

## Diskografi
**Kid Wikkid**
* *Maple Metal* (1985)

**Skid Row**
* *[[Skid Row (album)|Skid Row]]* (1989) (9x Platinaplate)
* *[[Slave to the Grind]]* (1991) (4x Platinaplate)
* *[[B-Side Ourselves]]* (1992)
* *[[Subhuman Race]]* (1995) (Gullplate)
* *[[Subhuman Beings on Tour]]* (1998)
* *[[40 Seasons: The Best of Skid Row]]* (1998)
* *[[Hi-Five]]* (2005)

**The Last Hard Men**
* *Scream Soundtrack* – «School's Out» (1996) 
* *The Last Hard Men* (1997)

**Solo**
* *[[Bring 'Em Bach Alive!]]* (1999) (Gullplate)
* *[[Bach 2: Basics]]* (2001)
* *[[Finding My Way]]* ( 2007)
* *[[Angel Down]]* (2007)

**Frameshift**
* *[[An Absence of Empathy]]* (2005)

### Videoer
* *Oh Say Can You Scream* (1991)
* *No Frills Video* (1993)
* *Road Kill* (1993)
* *Forever Wild* (2004)*
* *Road Rage* ([[2008]])
* *Battle With The Bottle'' (2008)

## Referanser


## Eksterne lenker
* 
* 
* 
*
Si ;D

**Si ;D** er ''Aftenpostens'' debattside for ungdom. Siden ble opprettet i 2005, som en daglig side i Aftenpostens kulturdel viet til debattinnlegg skrevet av ungdom mellom 13 og 21 år. I 2007 ble satsingen utvidet til én side også i helgeavisene. Foruten daglig debattinnlegg skrevet av ungdom trykker Si ;D også innlegg fra politikere, ministre eller andre debattanter over aldersgrensen, i spalten «Det fossile hjørnet».

Si ;D var Norges første debattside for ungdom. I ettertid har også ''Bergens Tidende'' og *[[Adresseavisen]]* startet lignende satsinger.

Amalie Lereng er ansvarlig.

## Regler og krav
For å få sitt innlegg på trykk kreves det at man sender ved fullt navn, fødselsdato, bostedsadresse og eventuelt *"nick"* hvis man ikke vil fremstå i avisen med sitt eget navn. 

**Si ;D spalten trykker tre forskjellige typer innlegg:**
* Korte innlegg på max 900 tegn. (Beregnet på SMS eller korte innlegg)
* Vanlige innlegg på max 1800 tegn.
* Hovedinnlegg på max 2500 tegn. (Beregnet på dagens hovedinnlegg)

## Kommentatorer
Si ;D spalten har også et debattpanel med ungdommer innenfor aldersgrensen som kommenterer aktuelle saker eller skriver innlegg de er opptatt av. Det er 10 faste kommentatorer på debattsiden. 

**Nåværende kommentatorer for Si ;D** 
* Agnes Nærland Viljugrein
* Ingrid Brustad
* Fatema Al-Musawi
* Lars Martin Berg
* Kristine Banggren
* Erik Steinsbu Wasberg
* Siri Elton
* Hulda Holtvedt
* Magnus Kallelid
* Martinius Enzell Tangen

## Tankespinn
Si ;D lanserte tidlig i juni 2012 en ny fast spalte ved navn *Tankespinn*. Spalten skal være et fast innslag i Si ;D sin fredagsutgave og vektlegger filosofiske tanker blant ungdommen istedenfor politiske debattinnlegg. Det er også valgt ut fire faste kommentatorer som skal skrive i denne spalten dette er:
* Kaja Eek 
* Kristine Biering Mohr 
* Line Molander

## Ungdomsutgave
I forbindelse med Si;Ds tiårsmarkering, ble ti ungdommer valgt til å planlegge og utvikle en hel utgave. Sakene ble i hovedsak skrevet av Aftenpostens journalister, mens ungdommene kom opp med ideene, ga råd og var tilstede under møter og frem til deadline. 

## Referanser


## Eksterne lenker
*  Si ;Ds hjemmeside
The Singles 1991–1996

***The Singles 1991–1996*** er en samleboks bestående av seks singler fra bandet Pantera som ble gitt ut, kun i Australia, 23. september 1996.

## Albuminformasjon

Samlingssettet inneholder 6 singler, alle pakket inn i en pappeske.

Dette har blitt en ganske sjelden gjenstand, og mange har ødelagte bokser.

### Sporliste
## CD 1. I'm Broken - 18:51

*Alle spor av Pantera, med mindre noe annet er nedtegnet.

#«I'm Broken» – 04:25
#«Slaughtered» – 03:57
#«Domination (Live)» – 06:33
#«Primal Concrete Sledge (Live)» – 03:56

* MERK: Spor 3 og 4 ble spilt inn live i Moskva den 28. september 1991, under Monsters of Rock.

## CD 2. 5 Minutes Alone - 16:46

*Alle spor av Pantera, med mindre noe annet er nedtegnet.

#«5 Minutes Alone» – 05:50
#«The Badge» (Poison Idea Cover) – 03:53
#«Cemetery Gates» – 07:03

## CD 3. Mouth For War - 21:07

*Alle spor av Pantera, med mindre noe annet er nedtegnet.

#«Mouth Of War» – 03:55
#«Rise» – 04:36
#«Cowboys From Hell (Live)» – 04:16
#«Heresy (Live)» – 05:04

## CD 4. Walk - 18:31

*Alle spor av Pantera, med mindre noe annet er nedtegnet.

#«Walk» – 05:15
#«A New Level» – 03:57
#«Walk (Cervical Dub Extended)» – 06:39
#«Walk (Cervical Edit)» – 06:10

## CD 5. Planet Caravan Part 1 - 16:17

*Alle spor av Pantera, med mindre noe annet er nedtegnet.

#«Planet Caravan» (Ozzy Osbourne, Tony Iommi, Geezer Butler, Bill Ward) – 4:03
#«The Badge» Poison Idea – 03:57
#«A New Level (Live)» – 05:43
#«Becoming (Live)» – 04:05

* MERK: Spor 3 og 4 ble spilt inn live på 'Brixton Academy i London i England, den 12. september 1994.

## CD 6. Planet Caravan Part 2 - 15:23

*Alle spor av Pantera, med mindre noe annet er nedtegnet.

#«Planet Caravan» (Ozzy Osbourne, Tony Iommi, Geezer Butler, Bill Ward) – 4:03
#«The Badge» Poison Idea – 03:57
#«Domination (Live)» – 04:55
#«Hollow (Live)» – 02:27

* Merk: Når CD-en spilles, smeltes spor 3 og 4 sammen, og blir til 'Dom/Hollow'. Spor 3 og 4 ble spilt inn live på 'Brixton Academy' i London i England, den 12. september 1994.

## Personell
*Phil Anselmo – Vokalist
*Rex Brown – Bass
*"Dimebag" Darrell – Gitar
*Vinnie Paul – Trommer

## Kilder
*
Strand restaurant

**Strand restaurant** på Stabekk i Bærum kommune åpnet i juni 1924. Bygninger og eiendommen Strandbakken ble kjøpt i 1923 og eies i dag av Bærum kommune. Anlegget er tilrettelagt for restaurantvirksomhet og leies ut. Det ble også bygget badehus og plass for småbåter på eiendommen. På området er det også et friluftsteater. Området er et viktig fritids- og rekreasjonsområde, åpent for alle.

## Historikk
Eiendommen Strandbakken er opprinnelig en husmannsplass. I 1873 ble eiendommen kjøpt av høyesterettsadvokat Henrik Homan som landsted. Homan-familien bygget i 1920-årene den bygningen som i dag er kjent som Strand restaurant. Bærum kommunestyre (herredsstyre) vedtok enstemmig å kjøpe eiendommen «Strand» i 1923. Samlet areal var da på 56 mål, med over 200 meter strandlinje. Store deler av eiendommens skogareal opp mot Drammensveien ble fradelt og solgt i 1920-årene. Hovedbygningen på Strand ble utvidet av med en ekstra etasje av Bærum kommune på 1920-tallet. 

Stedet har også vært fergeleie for lokalfergene «Bærum I» og «Bærum II».
Sea Lion Island

**Sea Lion Island** (spansk: *Isla de los Leones Marinos*) er en av Falklandsøyene, beliggende 13 kilometer sør for Øst-Falkland. Det er en liten bosetning og to flystriper på øya. Bosetningen er den sørligste på Falklandsøyene.

Historisk har Sea Lion Island blitt benyttet til sauehold og utvinning av olje fra pingviner. Det holdes fremdeles noen sauer på øya, men økoturisme har etterhvert blitt mer dominerende. De private eierne solgte øya i 1990 til Falkland Islands Development Corporation.

Sea Lion Island er en lang og smal øy, åtte kilometer fra øst til vest og om lag to kilometer på det bredeste, og består hovedsakelig av sandstein og leirstein. Sørvestsiden består av klipper, og ved øyas høyeste punkt, Bull Hill, er det reist et minnesmerke over de omkomne fra HMS «Sheffield», som ble senket under Falklandskrigen i 1982.

Dyrelivet på øya er svært rikt, mye grunnet øyas isolerte beliggenhet og at det ikke har blitt introdusert gnagere og katter. Alle fem pingvinarter som finnes på Falklandsøyene lever her, i tillegg til enorme kolonier av skarver, petreller og brungumpkarakara. Av pattedyr finnes blant annet sjøelefanter og sjøløver, samt spekkhoggere i farvannet rundt øya. Sea Lion Island ble utpekt til Ramsarområde i 2001.

## Referanser


## Eksterne lenker
* 
* www.sealionisland.com
Galileoskop

Et **galileoskop** er et lite (5&nbsp;cm) masseprodusert refraktorteleskop, laget for å øke offentlighetens interesse i astronomi og vitenskap. Det ble utviklet til Det internasjonale astronomiåret 2009.

Det er ment å være et billig hjelpemiddel for å gjøre millioner av mennesker i stand til å se de samme tingene som Galileo Galilei så, slik som kratrene på jordens måne, fire av Jupiters måner, og Pleiadene. Galileoskopet bruker en 1¼-tommers fokusering, noe som gir teleskopet stor fleksibilitet. Det bruker også akromatiske linser for å hindre kromatisk aberrasjon og gi et klarere bilde. Linsene er av glass. Avhengig av oppsettet bruker teleskopet 4, 6 eller 8 linser.

## Eksterne lenker
*  Hjemmeside
*  Observasjonsguide,  oversatt til norsk ved Nordnorsk vitensenter
*  Anmeldelse av Phil Plait
Gaoping (Jincheng)

**Gaoping** (kinesisk: 高平; pinyin: *Gāopíng*) er et byfylke i provinsen Shanxi i Folkerepublikken Kina. Det ligger i byprefekturet Jincheng.

Befolkningen var på  innbyggere i 1999.

## Samferdsel
Kinas riksvei 105 løper gjennom fylket. Denne viktige trafikkåren begynner i Beijing i Indre Mongolia, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jinan, Shangqiu, Jiujiang, Nanchang og Guangzhou.

## Referanser
Gaoping

**Gaoping** kan være:

*Byfylket Gaoping i byprefekturet Jincheng i provinsen Shanxi i Folkerepublikken Kina,
*Bydistriktet Gaoping i byprefekturet Nanchong i provinsen Sichuan i Kina.